Source: https://www.pitsijapalmikko.fi/toimitusehdot/
Timestamp: 2017-12-11 04:11:52+00:00
Document Index: 22054590

Matched Legal Cases: ['kko\n', 'kko ', 'kko ', 'kko ', 'kko ', 'kko ', 'kko ']

Kauppa- ja toimitusehdot | Pitsi & Palmikko
Voimassa 25.10.2016 alkaen
Verkkokaupan tuotteita myy Pitsi & Palmikko Ky, y-tunnus 2482170-0. Myymme tuotteita täysi-ikäisille yksityishenkilöille Suomeen. Tuotteiden hinnat sisältävät arvonlisäveron. Toimituskulut eivät sisälly tuotteiden hintaan. Pidätämme oikeuden hintojen ja postikulujen muutoksiin.
Tuotteet tilataan verkkokaupan välityksellä osoitteesta www.pitsijapalmikko.fi ostoskorin kautta. Kaikki tilaukset vahvistetaan sähköpostilla, jossa ilmoitetaan tilauksen hinta, toimituskulut sekä tilatut tuotteet. Tilausvahvistuksen saaminen edellyttää sähköpostiosoitteen ilmoittamista tilauksen yhteydessä.
Halutessasi voit tilata tuotteitamme myös sähköpostitse (pitsijapalmikko@pitsijapalmikko.fi) tai puhelimitse 050 595 1627. Sähköpostitse/puhelimitse tilatuille tuotteille toimitustavat ovat kirje, postipaketti ja SmartPOST. Muistathan ilmoittaa tilatessasi haluamasi toimitustavan. Sähköpostitse ja puhelimitse tilattaessa maksutapana on ennakkolasku, jonka toimitamme sähköpostitse. Lähetämme tuotteet, kun lasku on maksettu ja maksu näkyy tilillämme. Näet tarkemmat maksuehdot Ennakkolasku-maksutavan kohdalta.
Lankojen värjäyserät: Toisinaan on niin, että kaikki varastossa olevat langat eivät ole samaa värjäyserää. Mikäli meillä ei ole tilaamaasi määrää samaa värjäyserää olevaa lankaa, ilmoitamme siitä sähköpostitse/puhelimitse ennen kuin toimitamme tilauksen. Tällöin voit vaihtaa toiseen väriin, jäädä odottamaan, kunnes saamme lankaa lisää varastoon tai katsomme yhdessä, millainen jaottelu eri erien välillä on sinulle suotuisin (esim. neulepaidan hihat vs miehustakappaleet).
Voit maksaa tuotteet ja postikulut eri maksutavoilla heti tilatessasi tai ennakkolaskulla/tilisiirrolla. Maksutavan valinta tapahtuu verkkokaupassa tilausta tehdessäsi. Tilauksen vahvistamisen jälkeen siirryt maksamaan tilauksen. Emme toimita tuotteita postiennakolla.
Maksunvälityspalvelun toteuttajana ja maksupalveluntarjoajana toimii Checkout Finland Oy (2196606-6) yhteistyössä suomalaisten pankkien ja luottolaitosten kanssa. Checkout Finland Oy näkyy maksun saajana tiliotteella tai korttilaskulla ja välittää maksun kauppiaalle. Palvelu on maksulaitoslain siirtymäsäännöksen nojalla merkitty Finanssivalvonnan ylläpitämään maksulaitosrekisteriin. Reklamaatiotapauksissa pyydämme ottamaan ensisijaisesti yhteyttä tuotteen toimittajaan eli Pitsi & Palmikko Ky:n.
Verkkokaupassa voit maksaa seuraavien pankkien kautta: Nordea, Osuuspankki, Danske Bank, LähiTapiola, Aktia, Nooa, Paikallisosuuspankit, Säästöpankit, Handelsbanken, S-Pankki, Ålandsbanken.
Verkkokaupassa voit maksaa Visa-, Visa Electron ja MasterCard-korteilla.
Maksutavaksi voit valita myös tilisiirron, jolloin saat sähköpostiisi laskun maksattavaksi. Maksusuorituksen tulee näkyä kauppiaan tilillä viiden arkipäivän kuluessa tilauksen jättämisestä, muutoin tilaus raukeaa. Tuotteet lähetetään 1-4 arkipäivän kuluessa siitä, kun suoritus näkyy tilillämme.
Voit ostaa lahjakortteja liikkeestämme tai verkkokaupasta (tulossa pian). Pitsi & Palmikon tarjoamat alennuskupongit käytetään ostoskorissa Alennuskuponki-kentässä (Kupongin koodi).
Jos teet tilauksen sähköpostilla tai puhelimitse ennakkolasku on ainut maksutapa. Ennakkolasku tulee sinulle sähköpostilla. Jos haluat paperilaskun postitse, laskuun lisätään laskutuslisä 3,90 €. Varaamme ennakkolaskulla tilattuja tuotteita 14 vrk laskutuspäivästä. Toimitamme tuotteet, kun maksu näkyy tilillämme.
Lähetämme tuotteet 1- 4 arkipäivän kuluessa tilauksen kirjautumisesta. Mikäli kyseessä on ennakkolasku/tilisiirto, 1-4 arkipäivän kuluessa siitä, kun maksu näkyy tilillämme. Poikkeavista toimitusajoista tiedotamme Pitsi & Palmikko -verkkosivun “Ajankohtaista”-osassa.
Lähetyksemme toimitetaan Postin välitysellä. Tuotteet lähetetään pikkupakettina, postipakettina tai SmartPOSTilla. Pikkupaketit toimitetaan asiakkaan ilmoittamaan osoitteeseen. Postipaketit ja SmartPOST paketit toimitetaan asiakkaan ilmoittamaan Postin noutopisteeseen/SmartPOST automaattiin. Kun paketti on noudettavissa, asiakas saa saapumisilmoituksen. Asiakkaan tulee noutaa Postin toimipisteisiin/SmartPOSTiin toimitetut tilaukset tilauksen saapumisilmoituksessa mainitun säilytysajan aikana. Mikäli asiakas ei nouda tilausta määräajassa ja lähetys palautuu takaisin myyjälle, on myyjällä oikeus periä asiakkaalta postituksista aiheutuneet toimituskulut. Tilauksen noutamatta jättäminen ei ole tilauksen palautus.
Pikkupaketti 4,95 €
SmartPOST 6,50 €
Toimitus kotiin 12,90 €
Kun tilauksesi arvo on yli 80 € alennusten jälkeen, verkkokauppa poistaa automaattisesti toimituskulut tilauksestasi.
Mikäli toimitustavaksi on valittu nouto myymälästä, ilmoitamme tekstiviestillä, kun tilaus on noudettavissa myymälästämme osoitteesta Vesijärvenkatu 26, 15140 Lahti.
Verkkokaupassa myytäviä tuotteita toimitetaan ainoastaan Suomen alueelle. Mikäli haluat tilata tuotteita Suomen rajojen ulkopuolelle, teethän tilauksen puhelimitse 050 595 1627 tai sähköpostitse pitsijapalmikko@pitsijapalmikko.fi
LATAA ASIAKASPALAUTUSLOMAKE TÄSTÄ.
Verkkokaupasta ostetuilla tuotteilla on Suomen kuluttajansuojalain mukainen 14 päivän palautusoikeus tilauksen vastaanottamispäivästä lukien. Palautusoikeus ei koske juuri sinulle räätälöityjä erikoistilauksia eikä ennakkotilauksia (tilaustuotteet, jotka eivät kuulu normaaliin valikoimaamme), asiakkaan pyynnöstä valmiiksi kerittyjä lankoja, tuotepaketteja eikä mittatilauksena tehtyjä neuleita. Huomaa, että paketin noutamatta jättäminen ei ole palautus! Jos paketti jää noutamatta ja haluat paketin kuitenkin, joudumme laskuttamaan uudet postikulut tai jos haluat perua tilauksen, emme palauta postikuluja.
Virheettömien tuotteiden palauttamisen/kaupan perumisen ohjeet
Jos haluat perua kaupan ja palauttaa virheettömät tuotteet, sinun tulee tehdä se omin kustannuksin 14 vuorokauden palautusoikeuden sisällä. Lähetä tällöin paketti takaisin meille haluamallasi postitustavalla osoitteeseen Pitsi & Palmikko Ky, Vesijärvenkatu 26, 15140 Lahti. Huomaa, että emme lunasta postiennakolla palautettuja tuotteita.
Huom! Emme vastaanota paketteja, jotka on lähetetty palautusoikeuden päättymisen jälkeen.
Palautettavan tuotteen tulee olla täysin myyntikelpoinen: alkuperäisessä pakkauksessaan, avaamaton ja käyttämätön, tuotemerkkien ja vyötteiden tulee olla ehjät ja paikallaan. Palautettava tuote tulee pakata hyvin, sillä asiakas on vastuussa palautettavasta tuotteesta kuljetuksen ajan. Säilytä aina palautusta takaisin lähettäessä saamasi kuitti kunnes olemme käsitelleet palautuksesi. Kun olemme käsitelleet palautuksesi, tilauksen maksu palautetaan valintasi mukaan joko tilillesi tai hyvitetään lahjakorttina verkkokauppaamme viimeistään 14 vuorokauden sisällä siitä, kun olemme vastaanottaneet palauttamasi tuotteet. Rahojen palauttamista varten tarvitsemme tilitietosi, joten muistathan täyttää kyseisen kohdan palautuslomakkeesta.
Virheellisten tuotteiden palauttamisen ohjeet
Jos tilauksessasi on vioittunut tai väärä tuote/tuotteita tai tuotteita puuttuu, ota meihin välittömästi yhteyttä sähköpostitse pitsijapalmikko@pitsijapalmikko.fi tai puhelimitse liikkeen aukioloaikoina 050 595 1627. Tällöin lähetämme korvaavat tuotteet ilman, että sinulle koituu siitä kuluja. Tarkistathan tilauksesi ja tuotteet heti paketin saatuasi.
Jos paketti on vahingoittunut kuljetuksessa ja tuotteita puuttuu / tuotteet ovat vahingoittuneet, tee välittömästi vahinkoilmoitus paketin toimittajalle (Posti) ja ilmoita siitä meille, Saat lopullisen korvauksen kuljetuksessa vahingoittuneesta tuotteesta paketin kuljettajan eli Postin kautta. Palautettava tuote tulee pakata hyvin, sillä asiakas on vastuussa palautettavasta tuotteesta kuljetuksen ajan. Säilytä aina palautusta takaisin lähettäessä saamasi kuitti kunnes olemme käsitelleet palautuksesi.
Sähköpostitse osoitteesta pitsijapalmikko@pitsijapalmikko.fi
Puhelimitse numerosta 050 595 1627
Myymälästämme aukioloaikoinamme (Vesijärvenkatu 26, 15140 Lahti)
Pitsi & Palmikko Ky käsittelee kaikki asiakastiedot täysin luottamuksellisesti.
Pitsi & Palmikko Ky sitoutuu olemaan luovuttamatta asiakastietoja kolmannelle osapuolelle.